Page:Will of King Alfred.djvu/42

26 þeowe swaðer ic wille. ac ic for godes lufan 7 for minne sawle þearfe. wylle ꝥ hy syn heora freolses wyrðe. 7 hyra cyres. 7 ic on godes lifiendes nama beode þæt hy nan man ne brocie. ne mid feos manunge. ne mid nænigum þingum. ꝥ hy ne motan ceosan swylcne mann swylce hy wyllan.

7 ic wylle þæt man agyfe þam hiwum æt domra hamme hyra land bec. 7 hyra freols swylce hand to ceosenne swylce him leofast sy. for me. 7 for ælflæde. 7 for þa frynd þe heo foreþingode. 7 ic foreþingie.

7 sec man eac on cwicum ceape ymbe minne sawle þearfe. swa hit beon mæge. 7 swa hit eac gerysne sy. 7 swa ge me forgyfan wyllan.